Sovesh/autoresearch-or huggingface dataset:
ସାତ ଟିକାଦ୍ୱାରା ନିବାରଣୀୟ ଶିଶୁରୋଗ ଡିପଥେରିଆ, ପୋଲିଓ, ଯକ୍ଷ୍ମା, ହୁପିଂ କାଶ, ଧନୁଷ୍ଟଙ୍କାର, ହେପାଟାଇଟିସ ବି ଏବଂ ମିଳିମିଳାରୁ ସମସ୍ତ ପିଲାଙ୍କୁ ରକ୍ଷା କରିବା ପାଇଁ ଏକ ସମ୍ପୁର୍ଣ୍ଣ ଟିକାକରଣ ଅଭିଯାନ । କେନ୍ଦ୍ର ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ତରଫରୁ ଭାରତ ରତ୍ନ ଅଟଳ ବିହାରୀ ବାଜପେୟୀ ଏବଂ ମଦନ ମୋହନ ମାଲବ୍ୟଙ୍କ ଜନ୍ମ ବାର୍ଷିକୀ ଅବସରରେ (ସୁଶାସନ ଦିବସ) ୨୦୧୪ମସିହା ୨୫ ଡିସେମ୍ବରରେ ଜଗତ ପ୍ରକାଶ ନଡ୍‌ଡାଙ୍କଦ୍ୱାରା ଉଦ୍‌ଘାଟନ ଏବଂ ନୂଆଦିଲ୍ଲୀଠାରେ ୨୩ ମାର୍ଚ୍ଚ ୨୦୧୫ରେ ଶୁଭାରମ୍ଭ ହୋଇଥିବା ଏକ ପ୍ରଚାର ପ୍ରସାର ଅଭିଯାନ ।

ନାମକରଣ
ସାତଟି ମୁଖ୍ୟ ରଙ୍ଗପରି ପିଲାମାନଙ୍କଠାରେ ବେଶୀ ଦେଖାଯାଉଥିବା ଭୁତାଣୁ ଜନିତ ରୋଗ ହେଉଛି ଡିପଥେରିଆ, ପୋଲିଓ, ଯକ୍ଷ୍ମା, ହୁପିଂ କାଶ, ଧନୁଷ୍ଟଙ୍କାର, ହେପାଟାଇଟିସ ବି ଏବଂ ମିଳିମିଳା ।

ପରିସଂଖ୍ୟାନ ଏବଂ ଲକ୍ଷ୍ୟ
୨୦୦୯ରୁ ୨୦୧୩ ପର୍ଯ୍ୟନ୍ତ ଟିକାକରଣ ୬୧%ରୁ ୬୫%କୁ ବୃଦ୍ଧି ପାଇଛି ଯାହା ପ୍ରତିବର୍ଷ ୧ ପ୍ରତିଶତ ସୂଚାଉଛି । ଏହାକୁ ବାର୍ଷିକ ୫% ପର୍ଯ୍ୟନ୍ତ ବୃଦ୍ଧି କରି ୨୦୨୦ ସୁଦ୍ଧା ସମସ୍ତ ଶିଶୁଙ୍କୁ ଟିକା ଦେଇ, ଟିକାକରଣକୁ ଗତିଶୀଳ କରିବା ପାଇଁ ମିଶନ ଇନ୍ଦ୍ରଧନୁଷ କାର୍ଯ୍ୟକାରୀ କରାଯାଉଛି । 

ଉତ୍ତରପ୍ରଦେଶ, ବିହାର, ମଧ୍ୟ ପ୍ରଦେଶ ଏବଂ ରାଜସ୍ଥାନ ପରି ୪ଟି ରାଜ୍ୟରେ ୮୨ଟି ଟିକାକରଣ ହୋଇନଥିବା ଏବଂ ଆଂଶିକ ଟିକାକରଣ ହୋଇଥିବା ଜିଲ୍ଲାକୁ ମୂଖ୍ୟ ଧ୍ୟାନ ଦିଆଯାଉଛି ।

ପୋଲିଓ ଅଭିଯାନ ସଫଳତା ମାର୍ଗରେ ଏହି ଅଭିଯାନକୁ ଆଗେଇନେଇ ସଫଳ କରାଯିବ । ପ୍ରଥମ ପର୍ଯ୍ୟାୟରେ ୨୦୧ଟି ଜିଲ୍ଲା ଅନ୍ତର୍ଭୁକ୍ତ ହେବ ଏବଂ ୨୦୧୫ ମସିହାରେ ୨୯୭ଟି ଜିଲ୍ଲାକୁ ଦ୍ୱିତୀୟ ପର୍ଯ୍ୟାୟରେ ଲକ୍ଷ୍ୟଭୁକ୍ତ କରାଯିବ ।  ମନ୍ତ୍ରଣାଳୟ ବିଶ୍ୱ ସ୍ୱାସ୍ଥ୍ୟ ସଂଗଠନ (WHO), ୟୁନିସେଫ (UNICEF), ରୋଟାରୀ ଇଣ୍ଟରନାସନାଲ ଏବଂ ଅନ୍ୟ ଦାନପାଉଥିବା ଅନ୍ୟ ସହଯୋଗୀଙ୍କ ତରଫରୁ ବୈଷୟିକ ସହାୟତା ପାଇବ ।

ଓଡ଼ିଶାରେ ମିଶନ ଇନ୍ଦ୍ରଧନୁଷ ଯୋଜନା 
ଦୁର୍ଗମ ବା ଅପହଞ୍ଚ ଅଞ୍ଚଳରେ ଆଦୌ ଟୀକା ନେଇନଥିବା ପିଲାଙ୍କୁ ଚିହ୍ନଟ କରି ସ୍ୱାସ୍ଥ୍ୟ ବିଭାଗ ଟୀକା ଦେବ । ଏଥିପାଇଁ ଆସନ୍ତା ଏପ୍ରିଲ ୭ରୁ ' ମିଶନ ଇନ୍ଦ୍ରଧନୁଷ' ନାମରେ ଏକ କାର୍ଯ୍ୟକ୍ରମ ଆରମ୍ଭ କରାଯାଉଛି । ପ୍ରାରମ୍ଭିକ ପର୍ଯ୍ୟାୟରେ ବୌଦ୍ଧ, ଗଜପତି, ଗଞ୍ଜାମ, ନବରଙ୍ଗପୁର, ଖୋର୍ଧା, କୋରାପୁଟ, ମାଲକାନାଗିରି, ନୁଆପଡ଼ା, ରାୟଗଡ଼ା, କନ୍ଧମାଳ ଭଳି ୧୦ଟି ଜିଲ୍ଲାର ଏଥିଲାଗି ଚିହ୍ନଟ ହୋଇଛି । ଟିକାକରଣ ମାଧ୍ୟମରେ ପିଲାମାନଙ୍କର ରୋଗ ପ୍ରତିରୋଧକ ଶକ୍ତି ବୃଦ୍ଧି କରି ସେମାନଙ୍କୁ ସୁସ୍ଥସବଳ କରିବା ଲାଗି ଏଭଳି ଅଭିଯାନ ଆବଶ୍ୟକତା ରହିଛି । ଏଥିନିମନ୍ତେ ପ୍ରତି ଜିଲ୍ଲା ପାଇଁ ଜଣେ ଲେଖାଏଁ ନୋଡଲ ଅଫିସରଙ୍କୁ ଦାୟିତ୍ୱ ଦିଆଯିବ ଯେଉଁସବୁ ଅଞ୍ଚଳରେ ମିଳିମିଳା ଆଦି ବିଭିନ୍ନ ପ୍ରକାର ରୋଗରେ ଶିଶୁମାନେ ବହୁଳ ଭାବେ ଆକ୍ରାନ୍ତ ହୋଇଥିବେ, ଏଏନଏମ ୩ମାସରୁ ଅଧିକ ସମୟ ଛୁଟିରେ ଥିବେ କିମ୍ବା ଏହି ପଦବୀ ଖାଲି ରହିଥିବ, ଲଗାତାର ତିନିଥର ସେ ଅଞ୍ଚଳରେ ଟୀକାକରଣ କରାଯାଇନଥିବ ବା ଟୀକାକରଣ ହାର କମ୍ ରହିଥିବ, ସେସବୁ ସ୍ଥାନକୁ ଚିହ୍ନଟ କରି ସ୍ୱାସ୍ଥ୍ୟ ବିଭାଗ ସମ୍ପୁର୍ଣ୍ଣ ଟୀକାକରଣ କରିବ । ଦୁଇବର୍ଷ ପର୍ଯ୍ୟନ୍ତ ଏହି କାର୍ଯ୍ୟକ୍ରମ ଚାଲିବ ।

ଆଧାର

ରୋଗ
ଚିକିତ୍ସା ବିଜ୍ଞାନ
ସିଟାଗ୍ଲିପଟିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଜାନୁଭିଆ, ଏକ ଔଷଧ ଯାହା  ମଧୁମେହ ପ୍ରକାର 2ର ଚିକିତ୍ସା ପାଇଁ ବ୍ୟବହୃତ ହୁଏ |  ଯୁକ୍ତରାଜ୍ୟରେ ଏହା ମେଟଫର୍ମିନ୍ କିମ୍ବା ସଲଫୋନିଲୁରିଆ ଅପେକ୍ଷା କମ୍ ପସନ୍ଦ କରାଯାଏ |  ଏହା ପାଟିରେ ଦିଆଯାଏ |  ଏହା ଏକ ମିଶ୍ରତ ବଟିକା ଯେପରିକି ମେଟଫର୍ମିନ୍ / ସାଇଟାଗ୍ଲିପଟିନ୍ ଭାବରେ ମଧ୍ୟ ଉପଲବ୍ଧ ଅଛି | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଗୋଡ ଫୁଲା ଏବଂ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ ହୋଇପାରେ |  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା, ନିମ୍ନ ରକ୍ତ ଶର୍କରା, ବୃକ୍‌କ ସମସ୍ୟା, ଅଗ୍ନାଶୟ ପ୍ରଦାହ ଓ ଗଣ୍ଠି ଯନ୍ତ୍ରଣା ହୋଇପାରେ |  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ କରାଇବା ନିରାପଦ କି ନୁହେଁ ତାହା ଅସ୍ପଷ୍ଟ ରହିଛି।  ଏହା ଡାଇପେପ୍ଟିଡିଲ-୪ (ଡିପିପି-୪) ଇନହିବିଟର ଶ୍ରେଣୀର ଏକ ଔଷଧ ଯାହା ଇନସୁଲିନ ଉତ୍ପାଦନ ବୃଦ୍ଧି ଏବଂ ଅଗ୍ନାଶୟରୁ ଗ୍ଲୁକାଗନ ଉତ୍ପାଦନ ହ୍ରାସ କରି କାର୍ଯ୍ୟକ୍ଷମ ହୋଇଥାଏ | 

ମର୍କ ଆଣ୍ଡ କମ୍ପାନୀ ଏହି ସିଟାଗ୍ଲିପଟିନ ଔଷଧ ବିକଶିତ କରିଛନ୍ତି ଯାହା ୨୦୦୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହି ଔଷଧର ଯୁକ୍ତରାଜ୍ୟରେ ଏକ ମାସର ଯୋଗାଣର ହୋଲସେଲ ମୂଲ୍ୟ ପ୍ରାୟ ୩୩.୨୬ ପାଉଣ୍ଡ ।  ଯୁକ୍ତରାଷ୍ଟ୍ରରେ ଏହି ପରିମାଣର ଔଷଧ ମୂଲ୍ୟ ପ୍ରାୟ ୪୦୫.୦୦ ଡଲାର |  ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୯୫ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଆଠ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା |

ଆଧାର 

ଚିକିତ୍ସା ବିଜ୍ଞାନ
Translated from MDWiki
କାର୍ତ୍ତିକ ମାସ ଶୁକ୍ଳପକ୍ଷ ଅଷ୍ଟମୀ ତିଥିରେ ଗୋପାଷ୍ଟମୀ ବା ଗୋଷ୍ଠାଷ୍ଟମୀ ପର୍ବ ପାଳିତ ହୋଇଥାଏ ।  ଏହିଦିନ ପ୍ରାତଃକାଳରୁ ସ୍ନାନାଦି ନିତ୍ୟକର୍ମ ସାରି ଗୋମାତାଙ୍କୁ ସ୍ନାନ କରାଇବା ପରେ ଜଳ, ଅକ୍ଷତ, ଶସ୍ୟ, ବସ୍ତ୍ର, ଭୋଗ ଏବଂ ଧୂପ ଆଦି ସହ ପୂଜା କରାଯାଇଥାଏ ।  ଏହି ଦିନ ଗୋପାଳକଙ୍କର ପୂଜା କରାଯିବାର ମଧ୍ୟ ବିଧି ରହିଛି ।  ବ୍ରଜ ସଂସ୍କୃତିରେ ଏହି ପର୍ବର ବିଶେଷ ମହତ୍ତ୍ୱ ରହିଛି ।  ଗୋମାତାଙ୍କ ରକ୍ଷା କରିଥିବା ହେତୁ ଭଗବାନ ଶ୍ରୀକୃଷ୍ଣଙ୍କ ନାମ ‘ଗୋବିନ୍ଦ’   ଗୋମାତାଙ୍କ ପୂଜା କରିବା ସହ ସେମାନଙ୍କୁ ଘାସ ଅର୍ପଣ କରିବା ପରେ ସେମାନଙ୍କ ଚାରିପାଖରେ ପରିକ୍ରମା କଲେ ସମସ୍ତ ମନୋସ୍କାମନା ପୂର୍ଣ୍ଣ ହୋଇଥାଏ ।  ସନ୍ଧ୍ୟା ସମୟରେ ଗୋମାତାଙ୍କ ପାଦଧୂଳି ମସ୍ତକରେ ଲଗାଇଲେ ସୌଭାଗ୍ୟ ପ୍ରାପ୍ତି ହୋଇଥାଏ ।  ପୁରାଣରେ ଥିବା ମାନ୍ୟତା ଅନୁଯାୟୀ କାର୍ତ୍ତିକ ଶୁକ୍ଳ ପକ୍ଷ ପ୍ରତିପଦାଠାରୁ ସପ୍ତମୀ ପର୍ଯ୍ୟନ୍ତ ଗାଈ, ଗୋପ ଏବଂ ଗୋପୀମାନଙ୍କ ରକ୍ଷା ନିମନ୍ତେ ଭଗବାନ କୃଷ୍ଣ ଗୋବର୍ଦ୍ଧନ ପର୍ବତ ତୋଳି ଧରିଥିଲେ ।  ଅଷ୍ଟମ ଦିନ ଦେବରାଜ ଇନ୍ଦ୍ର ଅହଙ୍କାର ଭଙ୍ଗ ହୋଇଥିଲା ।  ସେ ଭଗବାନ କୃଷ୍ଣଙ୍କ ଶରଣ ପଶିଥିଲେ ।  ଗୋମାତା କାମଧେନୁ ଭଗବାନ ଶ୍ରୀକୃଷ୍ଣଙ୍କ ଅଭିଷେକ କରିଥିଲେ ।  ସେହିଦିନଠାରୁ ଶ୍ରୀକୃଷ୍ଣଙ୍କ ନାମ ‘ଗୋବିନ୍ଦ’ ହୋଇଥିଲା ।

ଆଧାର

ହିନ୍ଦୁ ପବିତ୍ର ଦିନ
ଆନେନସେଫାଲି (ଇଂରାଜୀ ଭାଷାରେ Anencephaly) ରୋଗରେ ମସ୍ତିଷ୍କ ଏବଂ ଖପୁରିର ଅଧିକାଂଶ ଭାଗ ଅନୁପସ୍ଥିତ ଥାଏ ଯାହା ଶିଶୁର ପ୍ରାରମ୍ଭିକ ବିକାଶ ସମୟର ତ୍ରୁଟି ଯୋଗୁ ସମ୍ଭବ ହୋଇଥାଏ । ଏହି ରୋଗ‌ଗ୍ରସ୍ଥ ଅବସ୍ଥାରେ ଶିଶୁମାନେ ଅନ୍ଧ, ବଧିର, ଚେତାଶୂନ୍ୟ ଓ ଯନ୍ତ୍ରଣା ଅନୁଭବ କରିବାରେ ଅସମର୍ଥ ହୁଅନ୍ତି ।  ଶ୍ୱାସକ୍ରିୟା ରିଫ୍ଲେକ୍ସ ଓ ଶବ୍ଦ ତ‌ଥା ସ୍ପର୍ଶ ପ୍ରତିକ୍ରିୟା ଉପସ୍ଥିତ ରହିପାରେ। 

ଗର୍ଭାବସ୍ଥାରେ ଫୋଲେଟ ଅଭାବ, ଆଣ୍ଟିଏପିଲେପ୍ଟିକ ଔଷଧ, ମଧୁମେହ, ଅତ୍ୟଧିକ ଜୀବସାର କ ଏବଂ ଗର୍ଭ ସମୟରେ ଅଧିକ ଉତ୍ତାପ ଭଳି ଅନେକ କାରଣରୁ ଏହା ଘଟୁଥିବାର ବିଶ୍ୱାସ କରାଯାଏ |  ଏହା ଏକ ପ୍ରକାର ନିଉରାଲ ଟ୍ୟୁବ ଦୋଷରୁ ହୁଏ । ନିଉରାଲ ଟ୍ୟୁବର ଶେଷ ମୁଣ୍ଡ ବନ୍ଦ ହେବାରେ ବିଫଳତା ଯୋଗୁ ଏହା ହୁଏ । ଜନ୍ମ ପୂର୍ବରୁ ମାତାର ଆଲଫାଫିଟୋପ୍ରୋଟିନ ସ୍ତର ଅଧିକ ଥିଲେ ଏହି ରୋଗ ସନ୍ଦେହ କରାଯାଇପାରେ ଓ ଅଲଟ୍ରାସାଉଣ୍ଡ କରି ନିଶ୍ଚିତ କରାଯାଇଥାଏ। 

ଫୋଲିକ ଏସିଡ ପରିପୂରକ ଦେଇ ଏହି ରୋଗ ପ୍ରତିରୋଧ କରାଯାଇପାରେ ।  ଯଦି ସମ୍ଭବ ହୁଏ, ଗର୍ଭଧାରଣ ସମୟରେ  ଭାଲପ୍ରୋଏଟ ଭଳି ଆଣ୍ଟି ଏପିଲେପ୍ଟିକ୍ ନ ଦେବା ଉଚିତ୍।  ଚିକିତ୍ସାରେ ସ‌ହାୟକ ଯତ୍ନ ଆବଶ୍ୟକ ହୁଏ । ଜୀବନ୍ତ ଜନ୍ମ ହେଲେ ମଧ୍ୟ ଅଧିକାଂଶ ଶିଶୁ ଜନ୍ମ ହେବାର କିଛି ଘଣ୍ଟା କିମ୍ବା ଦିନ ମଧ୍ୟରେ ମରିଯାଆନ୍ତି |  ଯୁକ୍ତରାଷ୍ଟ୍ରରେ ପ୍ରତି ୭,୫୦୦ ଜନ୍ମ ମଧ୍ୟରୁ ପ୍ରାୟ ଜଣେ ପ୍ରଭାବିତ ହୁଅନ୍ତି ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ପ୍ରଥମ ନକ୍ଷତ୍ର ହେଉଛି ଅଶ୍ୱିନୀ । ରାଶିଚକ୍ରରେ(ଅପମଣ୍ଡଳ) ଏହା ମେଷ ରାଶିର ମୁଣ୍ଡ ଦିଗରେ ଅବସ୍ଥିତ ।

ଜ୍ୟୋତିଷୀୟ ପରିଚୟ 
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ ।  ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରାଯାଇଛି ।

ଆଧାର

ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ

ନକ୍ଷତ୍ର
କାଣ୍ଡସର ଗାଁ ଓଡ଼ିଶାର ଅନୁଗୋଳ ଜିଲ୍ଲାର ବଅଁରପାଳ ବ୍ଲକ ଅନ୍ତର୍ଗତ ଅନୁଗୋଳ  ଥାନା ଅଧୀନରେ ଥିବା ଏକ ଗାଆଁ ।

ଗମନାଗମନ 
ଏହା ଅନୁଗୋଳଠାରୁ ୫ କି.ମି. ଦୂରରେ ଅବସ୍ଥିତ ।

ପର୍ଯ୍ୟଟନ 
ଏହି ଗାଆଁଠାରୁ ଅଳ୍ପ ଦୂରରେ ଗ୍ରାମ ଦେବତୀ ପୀତାବଳୀ ଠାକୁରାଣୀଙ୍କ ମନ୍ଦିର, ଶିବ ମନ୍ଦିର (ପଶ୍ଚିମେଶ୍ୱର) ଓ ଜଗନ୍ନାଥ ମନ୍ଦିର,  ଅଛି ।

ଆଧାର 

ଅନୁଗୋଳ ଜିଲ୍ଲାର ଗାଆଁ ଓ ସହର
ଯୁଧିଷ୍ଠିର ଦାସ (୨୫ ସେପ୍ଟେମ୍ବର ୧୯୨୩ - ୧୮ ଫେବୃଆରୀ ୨୦୧୪), ଦଶମ ବିଧାନ ସଭାର ବାଚସ୍ପତି ରୂପେ ୯ ମାର୍ଚ୍ଚ ୧୯୯୦ରୁ ୨୨ ମାର୍ଚ୍ଚ ୧୯୯୫ ପର୍ଯ୍ୟନ୍ତ କାର୍ଯ୍ୟନିର୍ବାହ କରିଥିଲେ । ସେ କଟକ ଜିଲ୍ଲା, କିଶନନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଦଶମ(୧୯୯୦-୧୯୯୫) ଓ ଏକାଦଶ (୧୯୯୫-୨୦୦୦) ବିଧାନ ସଭାରେ ପ୍ରତିନିଧିତ୍ୱ କରିଥିଲେ ।

ଆଧାର 

୧୯୨୩ ଜନ୍ମ
୨୦୧୪ ମୃତ୍ୟୁ
୯ମ ଓଡ଼ିଶା ବିଧାନ ସଭାର ସଭ୍ୟ
ଓଡ଼ିଶାର ଲୋକ
୧୦ମ ଓଡ଼ିଶା ବିଧାନ ସଭାର ସଭ୍ୟ
ମୈତ୍ରେୟୀ ଦେବୀ (ସେପ୍ଟେମ୍ବର ୧, ୧୯୧୪  ଜାନୁଆରୀ ୨୯ , ୧୯୮୯)  ଜଣେ ଭାରତୀୟ ବଙ୍ଗୀୟ ମହିଳା କବି ଓ ଉପନ୍ୟାସ ଲେଖିକା ।

ଜୀବନୀ 
ମୈତ୍ରେଇ ଦେବୀ ଦାର୍ଶନିକ ଓ ବିଶ୍ୱକବି ରବୀନ୍ଦ୍ରନାଥଙ୍କ ନିକଟସ୍ଥ ବ୍ୟକ୍ତି ସୁରେନ୍ଦ୍ରନାଥ ଦାସଗୁପ୍ତାଙ୍କ କନ୍ୟା ଥିଲେ । ସେ କୁଇନୋଳୋଗିଷ୍ଟ ଏମ . ଏମ . ସେନଙ୍କୁ ବିବାହ କରିଥିଲେ । . ସେ ସର୍ବଭାରତୀୟ ମହିଳା କାଉନ୍ସିଲର ଉପସଭାପତି ଥିଲେ ସାମ୍ପ୍ରଦାୟିକ ସଦ୍ଭାବର ପ୍ରୋଷ୍ଠହମ ପାଇଁ ଏକ କାଉନ୍ସିଲ ଗଠନ କରିଥିଲେ । ସେ 16 ବର୍ଷ ବୟସର ହେଇଥିବା ବେଳେ ତାଙ୍କର ପ୍ରଥମ କାବ୍ଯ ପୁସ୍ତକ  ପ୍ରକାଶିତ ହେଇଥିଲା । ସେଥିରେ ବିଶ୍ୱକବି ରବୀନ୍ଦ୍ରନାଥ ମୁଖବନ୍ଧ ଲେଖିଥିଲେ । ସେ " Ranidranath- the man behind his poetry" ନାମକ ଏକ ପୁସ୍ତକ ଲେଖିଥିଲେ । . ରୋମାନିଆନ ଲେଖକ ମିରସିଆ ଏଲିଆଡେଙ୍କ ୧୯୩୩ ମସିହାର ସଫଳ ଉପନ୍ୟାସ " Bengal Night " ମୈତ୍ରେଇ ଦେବୀଙ୍କ ଜୀବନୀ ଉପରେ ପର୍ଯ୍ୟବସିତ ହେଇଥିଲା । ଏଥିରେ ବର୍ଣିତ ସଂସ୍କୃତି ସହ ମୈତ୍ରେଇ ଦେବୀ ସ୍ୱୀକୃତି ଦେଇଥିଲେ ମଧ୍ୟ ଏଥିରେ ତାଙ୍କର ଓ ଏଲିଆଦେଙ୍କ ମଧ୍ୟରେ ଯୌନ ସମ୍ପର୍କ ଥିବା କଥାକୁ କାଳ୍ପନିକ ଓ ଅସତ୍ୟ ବୋଲି କହିଥିଲେ । l .

୧୯୩୮ ମସିହାରେ ସେ ବିଶ୍ୱକବି ରବୀନ୍ଦ୍ରନାଥଙ୍କୁ ତାଙ୍କ କାଲିମଫଙ୍ଗଠାରେ ଥିବା ଘରରେ  ରହିବାକୁ ଆମନ୍ତ୍ରଣ କରିଥିଲେ ।ପରେ ସେହି ଗୃହ ରବୀନ୍ଦ୍ର ମିଉଜିଆମରେ ପରିଣତ ହେଇଥିଲା ।  .

ଶିକ୍ଷା 
ସେ କଲିକତାର କଲିକତା ବିଶ୍ୱବିଦ୍ୟାଳୟ ଅଧିନସ୍ଥ ଜଗମାୟା ଦେବୀ କଲେଜରୁ ଡିଗ୍ରୀ ସ୍ତରର ଶିକ୍ଷା ପ୍ରାପ୍ତ ହେଇଥିଲେ । .

ପୁରସ୍କାର 
ସେ 1978 ମାଗିହାରେ ତାଙ୍କର ଉପନ୍ୟାସ " ନା ହନ୍ୟାତେ " ପାଇଁ କେନ୍ଦ୍ର ସାହିତ୍ଯ ଏକାଡେମି ପୁରସ୍କାର ହାସଲ କରିଥିଲେ ।

ଅଧିକ ପଠନ 
 Mircea Eliade--Maitreyi, Bucureşti, 1933
 Maitreyi Devi--It Does Not Die. A Romance. Translated by Maitreyi Devi. University of Chicago Press, 1994
 Mircea Eliade--Bengal Nights, University of Chicago Press, 1994
 List of Sahitya Akademi Award winners for Bengali

ଆଧାର 

୧୯୧୪ ଜନ୍ମ
୧୯୯୦ ମୃତ୍ୟୁ
ପୋଡ଼ ପିଠା ବା ପୋଡ଼ାପିଠା ଏକ ପାରମ୍ପାରିକ ଓଡ଼ିଆ ପିଠା । ଏହା ଚାଉଳ ଚୁନା ଓ ଗୁଡ଼/ଚିନିତିଆରି ପିଠଉକୁ ଏକ ବଡ଼ କଡ଼ାଇରେ ଚାରିପଟୁ ପୋଡ଼ି ତିଆରିକରାଯାଏ । ଏହା ପ୍ରତ୍ୟେକ ଓଡ଼ିଆ ଘରେ ରଜ ଓ ନାନାଦି ପର୍ବପର୍ବାଣିରେ ତିଆରି କରାଯାଇଥାଏ । ଜଗନ୍ନାଥଙ୍କ ଛପନ ଭୋଗରେ ମଧ୍ୟ ଏହା ଠାକୁରଙ୍କୁ ଅର୍ପଣ କରାଯାଇଥାଏ ।

ଉପାଦାନ 
 ୫୦୦ଗ୍ରାମ ଚାଉଳ
 ୪୦୦ ଗ୍ରାମ ଗୁଡ଼/ ଚିନି
 ୨ ଚାମଚ ଘିଅ

ତିଆରି ପ୍ରଣାଳୀ 
ପାଣି ଫୁଟାଯାଇ ସେଥିରେ ଧିରେ ଧିରେ ଚାଉଳ ଚୁନା ଓ ଗୁଡ଼ ଗୋଳାଯାଇ ବହଳିଆ ଜନ୍ତଣି ତିଆରି କରାଯାଏ । ସେଥିରେ କାଜୁ, କିସମିସ ଓ ଘିଆ ଆଦି ଗୋଳାଯାଇ ଏକ ବଡ଼ କଡ଼ାଇରେ କଦଳୀ ପତ୍ରରେ ଅଜାଡ଼ି ଦିଆଯାଏ । ଏହା ଉପରେ ପୁଣି ପତ୍ର ଘୋଡ଼ାଇ ତାହାକୁ ଜଳନ୍ତା ଅଙ୍ଗାରରେ ଢାଙ୍କି ଦିଆଯାଏ । ଏହି କଡ଼ାଇକୁ ଅଳ୍ପ ନିଆଁ ଥିବା ଚୁଲିରେ ଅଧଘଣ୍ଟାରୁ ଘଣ୍ଟାଏ ଯାଏଁ ରଖାଯାଇଥାଏ । ଏହା ପରେ ଅଙ୍ଗାର ଓ ପତ୍ର ସବୁକୁ ବାହାର କରି ଧୋଇ, କାଟି ଏହାକୁ ଖିଆଯାଇଥାଏ ।

ବାହୁଡ଼ା ଯାତ୍ରାରେ ପୋଡ଼ ପିଠା 
ବାହୁଡ଼ା ଦିନ ରଥାରୁଢ଼ ହୋଇ ଠାକୁରମାନେ ଶ୍ରୀମନ୍ଦିରକୁ ବାହୁଡ଼ିବେ ।  ଶ୍ରୀବଳଭଦ୍ର, ଦେବୀ ସୁଭଦ୍ରା ଓ ଶ୍ରୀଳଗନ୍ନାଥଙ୍କ ରଥରେ ପୋଡ଼ପିଠା ଭୋଗଲାଗିବା ପରେ ପରେ ରଥ ଗଡ଼େ । ଏହି ବିଧି ପାଇଁ ମାଉସୀ ମା’ଙ୍କ ସେବକଙ୍କ ଘରେ ପୋଡ଼ପିଠା ପ୍ରସ୍ତୁତି ହୁଏ । ଅଟା, ଘିଅ, ଚିନି, ଛେନା, ଲବଙ୍ଗ, ଗୁଜୁରାତି ପକାଯାଇ ତିନି ଠାକୁରଙ୍କ ପାଇଁ ଚାରିଟି ପୋଡ଼ପିଠା ପ୍ରସ୍ତୁତ ହୁଏ ।
ପ୍ରଥମେ ଏସବୁ ଦ୍ରବ୍ୟ ମିଶାଯାଇ ଖଳି ପ୍ରସ୍ତୁତ ହୁଏ । ଏହାପରେ ଏକ ବଡ଼ ପାତ୍ରରେ ପାଣି ନିଆଯାଇ ଚୁଲିରେ ବସାଯାଏ । ପାଣି ଫୁଟିବା ପରେ ଏହି ପାତ୍ର ଭପରେ ଜାଲି ଦିଆଯାଇ ତା' ଉପରେ ଖଲିପତ୍ର ରଖାଯାଏ । ଖଲିପତ୍ର ଉପରେ ତାଟି ଦିଆଯାଇ ଆଉ ଏକ ଖଲିପତ୍ର ରଖାଯାଏ । ବାମ୍ପରେ ପ୍ରସ୍ତୁତ ହୁଏ ପିଠା । ପରେ ବାହାରକୁ କାଢ଼ି ଦିଆଯାଏ । ଥଣ୍ଡା ହେବାପରେ ଏହାକୁ ଖଣ୍ଡ ଖଣ୍ଡ କରି କାଟି ଗୁଆଘିଅରେ ଛଣାଯାଏ । ପରେ ଏହାକୁ ମାଟିହାଣ୍ଡିରେ ରଖି ଭୋଗ ଲଗାଯାଏ ।

ଆଧାର

ଅଧିକ ତଥ୍ୟ 

 Poda Pitha 

ଓଡ଼ିଆ ରାନ୍ଧଣା
ଓଡ଼ିଆ ପିଠା
୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଆଟଲାଣ୍ଟୋସରସ୍ ହେଉଛି ସରୋପଡ଼୍ ପ୍ରଜାତିର ଏକ ଡାଇନୋସର । ଏଥିରେ କେବଳ ଗୋଟିଏ ହିଁ ଜାତି ଅଛି "ଆଟଲାଣ୍ଟୋସରସ୍ ମଣ୍ଟାନସ୍" ଯାହାର ଜୀବାଶ୍ମ ଯୁକ୍ତରାଷ୍ଟ୍ରର କଲୋରାଡ଼ୋର ମରିସନ୍ ଶିଳା ସଂରଚନାରୁ ମିଳିଥିଲା ।

ଜୀବାଶ୍ମଟି ଆର୍ଥର ଲେକ୍ସ୍ଙ୍କଦ୍ୱାରା ଅବିଷ୍କୃତ ହୋ‍ଇଥିଲା । ୟେଲ୍ ବିଶ୍ୱବିଦ୍ୟାଳୟର ପୁରାତତ୍ତ୍ୱ ପ୍ରାଧ୍ୟାପକ ଅଥ୍‌ନିଏଲ ଚାର୍ଲ୍ସ୍ ମାର୍ଶ୍ ଏହାକୁ ପ୍ରଥମ କରି ୧୮୭୭ରେ ବର୍ଣ୍ଣନା କରିଥିଲେ । ସେ ପ୍ରଥମେ ଏହାର ନାଁ ରଖିଥିଲେ ଟାଇଟାନୋସରସ୍ ମଣ୍ଟାନସ୍ କିନ୍ତୁ ସେ ପରେ ଜାଣିବାକୁ ପାଇଲେ ଯେ ଏହି ନାଁଟି ସେହି ବର୍ଷ ଅନ୍ୟ ଏକ ସରୋପଡ଼୍ ପ୍ରଜାତିକୁ ବର୍ଣ୍ଣନା କରିବାରେ ବ୍ୟବହୃତ ହୋଇ ସାରିଛି ତେଣୁ ସେ ନାଁକୁ ଆଟଲାଣ୍ଟୋସରସ୍କୁ ବଦଳାଇ ଦେଲେ । 

ପ୍ରଥମତଃ ଜୀବାଶ୍ମଟି ତାର ବିଶାଳ ଆକାର ଓ ମେରୁ ହାଡ଼ରେ ଥିବା ପ୍ଲ୍ୟୁରୋସିଲ (ପବନ ଥିବା କ୍ଷୁଦ୍ର କୋଠରୀ)ଦ୍ୱାରା ଚିହ୍ନଟ ହୋ‍ଇଥିଲା । କିନ୍ତୁ ପ୍ରକୃତରେ ଏହି ବିଶେଷତ୍ୱ ଗୁଡ଼ିକ ସମସ୍ତ ସରୋପଡ଼୍ ପ୍ରଜାତି ଡାଇନୋସରରେ ଦେଖାଯାଏ । ତେଣୁ ଆଟଲାଣ୍ଟୋସରସ୍ର ଯେଉଁ ଦୁଇଟି ମେରୁହାଡ଼ ରହିଛି ତାହା ଗୋଟେ ଅଲଗା ଜାତିର କିମ୍ବା ଅନ୍ୟ କେଉଁ ସରୋପଡ଼୍ର ତାହା ନିଶ୍ଚିତ ଭବେ କହିହେବ ନାହିଁ । ଏଣୁ ଏହା ଏକ nomen dubium।  ଯଦିଓ କିଛି ବିଶେଷଜ୍ଞ ଏହାକୁ ଆପାଟୋସରସ୍ ଆଜାକ୍ସର ଅନ୍ୟ ନାମ ବୋଲି ମାନନ୍ତି ।

ଆଧାର

ବହି ଆଧାର 
 Walters, M. & J. Paker (1995). Dictionary of Prehistoric Life. Claremont Books. .
 Weishampel, D.B., P. Dodson & H. Osmólska (eds.) (2004). The Dinosauria, Second Edition. University of California Press. .

ଆହୁରି ପଢନ୍ତୁ

ବାହାର ଲିଙ୍କ

ଡାଇନୋସର
ଇଣ୍ଟରଉଇକି ଲିଙ୍କ ନଥିବା ଡାଇନୋସର ଲେଖା
ବଟଦ୍ୱାରା ତିଆରି ଡାଇନୋସର ଲେଖା 
ଜୁରାସିକ ଡାଇନୋସର
ଉତ୍ତର ଆମେରିକୀୟ ଡାଇନୋସର
ତୃଣଭୋଜୀ
ପ୍ରସାଦ ହରିଚନ୍ଦନ ଜଣେ ଓଡ଼ିଆ ରାଜନେତା ତଥା ପୂର୍ବତନ  ଓଡ଼ିଶା ପ୍ରଦେଶ କଂଗ୍ରେସ କମିଟି ସଭାପତି ।

ଜୀବନ

ରାଜନୀତି

ଆଧାର

୧୯୬୪ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ରାଜନୀତିଜ୍ଞ
ଭାରତୀୟ ଜାତୀୟ କଂଗ୍ରେସ
ଅପୂର୍ବ ସାହସିକତା ଓ ବୁଦ୍ଧିମତା ପ୍ରଦର୍ଶନ କରିଥିବା ପିଲାଙ୍କୁ ସେମାନଙ୍କ ସାହସର ପୁରସ୍କାର ସ୍ୱରୂପ ୧୯୫୭ ମସିହାରୁ ଜାତୀୟ ସାହସିକତା ମମ୍ମାନରେ ସମ୍ମାନିତ କରାଯାଇ ଆସୁଅଛି ୤ ପ୍ରତିବର୍ଷ ଭାରତ ସରକାର ଓ ଇଣ୍ଡିଆନ କାଉନ୍ସିଲ ଫର ଚାଇଲ୍ଡ ୱେଲଫେୟାର (ଆଇ ସି ସି ଡବ୍ଲ୍ୟୁ) ପକ୍ଷରୁ ମିଳିତ ଭାବେ ସାହସୀ ଭାରତୀୟ ପିଲାମାନଙ୍କୁ ଏହି ସମ୍ମାନ ପ୍ରଦାନ କରାଯାଇଆସୁଅଛି ୤ ପ୍ରତିବର୍ଷ ପ୍ରାୟ ୨୪ଜଣ, ୧୬ବର୍ଷ ବୟସରୁ କମ ପିଲାଙ୍କୁ ଏହି ପୁରସ୍କାର ପ୍ରଦାନ କରାଯାଇଥାଏ ୤ ସେମାନଙ୍କ ମଧ୍ୟରୁ ଦୁଇଜଣଙ୍କୁ ସଞ୍ଜୟ ଚୋପ୍ରା ଓ ଗୀତା ଚୋପ୍ରା ସମ୍ମାନ ପ୍ରଦାନ କରାଯାଇଥାଏ ୤ ଏହି ଦୁଇଟି ସମ୍ମାନ ୧୯୭୮ରୁ ପ୍ରଦାନ କରାଯାଇ ଆସୁଅଛି ୤ ସେମାନଙ୍କ ଅପହରଣକାରୀଙ୍କ ବିରୋଧରେ ଲଢ଼ି ଜୀବନ ଦେଇଥିବା ଚୋପ୍ରା ଭାଇଭଉଣୀଙ୍କ ସ୍ମୃତିରେ ଏହି ପୁରସ୍କାର ଦୁଇଟି ପ୍ରଦାନ କରାଯାଇଥାଏ ୤ ଏହି ବିଭାଗର ସର୍ବୋଚ୍ଚ ସମ୍ମାନ ହେଉଛି ଭାରତ ସମ୍ମାନ (୧୯୮୭ରୁ ପ୍ରଦତ୍ତ) ଓ ବାପୁ ଗୟାଧାନୀ ସମ୍ମାନ (୧୯୮୮ରୁ ପ୍ରଦତ୍ତ) ୤ ଏହି ସମ୍ମାନ ସର୍ବୋଚ୍ଚ ସାମରିକ ସମ୍ମାନ (ଚକ୍ର ସମ୍ମାନ) ସହିତ ସମାନ

ସମ୍ମାନ 
ସାଧାରଣତନ୍ତ୍ର ଦିବସ ଦିବସର ଅବ୍ୟବହିତ ପୂର୍ବରୁ ପ୍ରଧାନମନ୍ତ୍ରୀ ଏହି ପିଲାମାନଙ୍କୁ ସମ୍ମାନିତ କରିଥାନ୍ତି ୤ ରାଷ୍ଟ୍ରପତି ଏହି ପିଲାମାନଙ୍କ ପାଇଁ ରିସେପ୍ସନ୍ ପାର୍ଟି ରଖିଥାନ୍ତି, ଯେଉଁଠାରେ ପିଲାମାନେ ଗଣମାଧ୍ୟମକୁ ଭେଟନ୍ତି ୤ ଜାନୁଆରୀ ୨୬, ଜନରାଜ୍ୟ ପରେଡ଼ରେ ଏହି ପିଲାମାନେ ଅଂଶ ଗ୍ରହଣ କରିଥାନ୍ତି ୤ଏହି ସମ୍ମାନ ବାବଦରେ ଏକ ପଦକ, ପ୍ରମାଣପତ୍ର ଓ ଅର୍ଥ ରାଶି ପ୍ରଦାନ କରାଯାଇଥାଏ ୤ ଭାରତ ସମ୍ମାନ ବିଜେତାଙ୍କୁ ଏକ ସ୍ୱର୍ଣ୍ଣ ପଦକ ଦିଆଯାଉଥିବା ବେଳେ ଅନ୍ୟମାନଙ୍କୁ ରୌପ୍ୟ ପଦକ ପ୍ରଦାନ କରାଯାଇଥାଏ ୤ ଆଇ ସି ସି ଡବ୍ଲ୍ୟୁ ପ୍ରାୟୋଜିତ ଇନ୍ଦିରା ଗାନ୍ଧୀ ବୃତ୍ତି ଯୋଜନାରେ ଡାକ୍ତରୀ ଓ ଇଞ୍ଜିନିଅରିଙ୍ଗ ଶିକ୍ଷା ପାଇଁ ଆର୍ଥିକ ସହାୟତା ଯୋଗାଇ ଦିଆଯାଏ ୤

ପୃଷ୍ଠଭୂମି 
୧୯୫୭ ମସିହା ଅକ୍ଟୋବର ୨ତାରିଖରେ ଦିଲ୍ଲୀର ରାମଲୀଳା ପଡ଼ିଆରେ ଆୟୋଜିତ ଏକ କାର୍ଯ୍ୟକ୍ରମକୁ ତତ୍କାଳିନ ପ୍ରଧାନମନ୍ତ୍ରୀ ଜବାହରଲାଲ ନେହେରୁ ଦେଖୁଥିବା ବେଳେ ସେଠାରେ ସଜ୍ଜିତ ଏକ ତମ୍ବୁରେ ବୈଦ୍ୟୁତିକ ତୃଟିଯୋଗୁଁ ନିଆଁ ଲାଗିଯାଇଥିଲା ୤ ଏହା ଦେଖି ୧୪ବର୍ଷିୟ ସ୍କାଉଟ ଛାତ୍ର ହରିଶ୍ଚନ୍ଦ୍ର ସାଙ୍ଗେ ସାଙ୍ଗେ ନିଜ ଛୁରୀରେ ସେହି ତମ୍ବୁକୁ କାଟି ଅନେକଙ୍କ ଜୀବନ ରକ୍ଷା କରିପାରିଥିଲା ୤ ଏହି ଘଟଣା ନେହେରୁ ଏହିଭଳି ସାହସୀ ପିଲାମାନଙ୍କୁ ପୁରସ୍କୃତ କରିବା ନେଇ ବିଭାଗୀୟ ଅଧିକାରୀଙ୍କ ସହ ଆଲୋଚନା କଲେ ଏବଂ ସେହି ବର୍ଷଠାରୁ ଏହି ସମ୍ମାନ ଦିଆହୋଇ ଆସୁଛି ୤ ଏହି ପୁରସ୍କାର ପାଇବାରେ ହରିଶ୍ଚନ୍ଦ୍ର ହେଉଛନ୍ତି ପ୍ରଥମ ୤

ଆଧାର

ବାହର ତଥ୍ୟ 
 National Awards for Bravery, webpage at Indian Council for Child Welfare (ICCW)
 National Bravery Award ‘Govt. of India Portal.
 Special Feature: Meet India’s Braveheart, a detailed profile of 19 awardees, of year 2004 Rediff.com
 Recipients of Bravery Awards 2012
ରାୟପୁର - ଭିଲାଇ -ଦୁର୍ଗ ଏକ୍ସପ୍ରେସୱେ , ଏକ 26.6 କିଲୋମିଟର ଦୀର୍ଘ ଏକ୍ସପ୍ରେସୱେ ଓ ଏହା ଜାତୀୟ ରାଜପଥ 6ର ଏକ ଅଂଶ ।  ଛତିଶଗଡ଼ ରାଜ୍ୟ ରାୟପୁର,  ଭିଲାଇ ଓ ଦୁର୍ଗ ସହରକୁ ଆନ୍ଧ୍ରପ୍ରଦେଶର ବିଶାଖାପାତ୍ତ୍ନାମ ସହର ଦ୍ରୁତ  ଗତି ସଡକଦ୍ୱାରା ସଂଯୋଗ କରେ । 

ଏହି ପ୍ରକଳ୍ପରେ 95 କୋଟି ଟଙ୍କା ଖରଚ ହୋଇଥିଲା ଓ ଏହା Build - Operate - Trasfer ( BOT) ଭିତ୍ତିରେ 11 ବର୍ଷ 9 ମାସ ପାଇଁ ଚୁକ୍ତି ହେଇ DS Constructionଦ୍ୱାରା ନିର୍ମିତ ହେଇଥିଲା । ରାୟପୁର ଦୁର୍ଗ ମଧ୍ୟରେ ଥିବା 2 ଲେନ ରାସ୍ତାକୁ 4 ଲେନ ବିଶିଷ୍ଟ କରି ଏହା ନିର୍ମିତ ହେଇଥିଲା । ତାହାଦ୍ୱାରା ରାୟପୁରରୁ ଦୁର୍ଗ ମଧ୍ୟରେ ଯାତାୟତ ସମୟ ବହୁତ ହ୍ରାସ ପାଇଥିଲା ।

ଆଧାର
ଜଗା ହାତରେ ପଘା, ୧୯୮୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ମହମ୍ମଦ ମହସିନ ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ ଓ ଚିତ୍ରନାଟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଅଭିନୟରେ 
ଓଡ଼ିଆ କଥାଚିତ୍ର ‘ଜଗା ହାତରେ ପଘା’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ:
 ଉତ୍ତମ ମହାନ୍ତି
 ବିଜୟ ମହାନ୍ତି
 ଅପରାଜିତା ମହାନ୍ତି
 ସୁଜାତା ଆନନ୍ଦ
 ଅରବିନ୍ଦ
 ଦେବୁ ବ୍ରହ୍ମା
 ହେମନ୍ତ ଦାସ
 ଗ୍ଲୋରିଆ ମହାନ୍ତି
 ମାମିନା
 ବୈଶାଳି ପରିଡ଼ା
 ଅସିତ ପତି
 ଜୟୀରାମ ସାମଲ

ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।

ଆଧାର

ବାହାର ଆଧାର 
 

୧୯୮୫ର ଓଡ଼ିଆ କଥାଚିତ୍ର
କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
କେ. ଶ୍ୟାମବାବୁ ସୁବୁଦ୍ଧି, [ବ୍ରହ୍ମପୁର]]ର ଜଣେ ରାଜନୈତିକ ବ୍ୟକ୍ତିତ୍ୱ । ଏଯାବତ ସେ ୨୮ଥର ନିର୍ବାଚନ ଲଢ଼ି, ସବୁଥର ପରାଜୟ ବରଣ କରିଛନ୍ତି । ବୃତ୍ତିରେ ସେ ଜଣେ ହୋମିଓପାଥି ଡାକ୍ତର ।

ରାଜନୈତିକ ଜୀବନ 
ଶ୍ୟାମବାବୁ ୧୯୫୭ ମସିହାରେ ରାଜନୀତିରେ ଯୋଗ ଦେଇଥିଲେ । ୧୯୬୨ମସିହାରେ ହିଞ୍ଜିଳିରୁ ସେ ସ୍ୱାଧୀନ ପ୍ରାର୍ଥୀ ଭାବରେ ନିଜର ପ୍ରଥମ ନିର୍ବାଚନ ଲଢ଼ିଥିଲେ । ସମୁଦାୟ ୨୮ଟି ନିର୍ବାଚନ ମଧ୍ୟରୁ, ୧୦ଥର ସେ ବ୍ରହ୍ମପୁର ଲୋକ ସଭା ନିର୍ବାଚନ ମଣ୍ଡଳୀରୁ ଓ ୧୦ଥର ଆସିକା ଲୋକ ସଭା ନିର୍ବାଚନ ମଣ୍ଡଳୀରୁ ଲଢ଼ିଛନ୍ତି । ସେହିପରି ବ୍ରହ୍ମପୁର, ହିଞ୍ଜିଳି, କବିସୂର୍ଯ୍ୟ ନଗର ଓ ବେଗୁନିଆ ବିଧାନ ସଭା ନିର୍ବାଚନ ମଣ୍ଡଳୀରୁ ସମୁଦାୟ ୮ଥର ନିର୍ବାଚନ ଲଢ଼ିଛନ୍ତି । ଏହି ସବୁ ନିର୍ବାଚନ ମଧ୍ୟରୁ ସେ ଉଭୟ ରାଜନୈତିକ ଦଳର ପାର୍ଥୀ ଭାବରେ ଓ ସ୍ୱାଧୀନ ପାର୍ଥୀ ଭାବରେ ଲଢ଼ିଛନ୍ତି । ପି. ଭି. ନରସିଂହ ରାଓ, ବିଜୁ ପଟ୍ଟନାୟକ, ଜାନକୀ ବଲ୍ଲଭ ପଟ୍ଟନାୟକ ଓ ନବୀନ ପଟ୍ଟନାୟକ ଆଦି ପ୍ରମୁଖ ରାଜନୈତିକ ବ୍ୟକ୍ତିତ୍ୱଙ୍କ ବିରୋଧରେ ଶ୍ୟାମବାବୁ ନିର୍ବାଚନ ଲଢ଼ି ପରାଜିତ ହୋଇଛନ୍ତି ।

କଳାକୋର୍ଟ ଓ ଟୋପି ପରିଧାନ କରି, ସାଇକେଲ ଚଲାଇ ଶ୍ୟାମବାବୁ ବର୍ଷତମାମ ନିଜର ପ୍ରଚାର ଜାରି ରଖିଥାନ୍ତି ।

ଆଧାର 

ଜୀବିତ ବ୍ୟକ୍ତି
ଗଞ୍ଜାମ ଜିଲ୍ଲାର ଲୋକ
ମସଲା ଭେଣ୍ଡି (ବୈକଳ୍ପିକ ରୂପେ ଭେଣ୍ଡି ଫ୍ରାଏ କୁହାଯାଏ) ଯାହାର ସ୍ୱାଦ ଚଟପଟା ଅଟେ । ଏହା ମୁଖ୍ୟତଃ ପିଆଜ ଓ ଭିନ୍ନ ଭିନ୍ନ ମସଲା ଦେଇ ପ୍ରସ୍ତୁତ କରାଯାଏ । ଭେଣ୍ଡିକୁ ହାତ ଆଙ୍ଗୁଳି ଆକାର (ଭେଣ୍ଡିକୁ ମଝିରୁ ଦୁଇ ଖଣ୍ଡ) କାଟି ସ୍ୱାଦିଷ୍ଟ ମସଲାରେ ଗୁଳାଇ ତେଲରେ ଛଣା ଯାଏ କିମ୍ବା ଅଳ୍ପ ଆଞ୍ଚରେ ଭାଜି ଦିଆଯାଏ ।

ମସଲା ଭେଣ୍ଡି ଭାରତର ଏକ ପ୍ରସିଦ୍ଧ ସ୍ୱାସ୍ଥ୍ୟକର ଖାଦ୍ୟ ଅଟେ । ମୁଖ୍ୟତଃ ଓଡ଼ିଶା, ପଞ୍ଜାବ ଏବଂ ରାଜସ୍ଥାନର ପସନ୍ଦ ଯୁକ୍ତ ଖାଦ୍ୟ ଅଟେ । ଏହା ଏକ ଶୁଖିଲା ଖାଦ୍ୟ ଅଟେ ଯାହାକୁ ସାଧାରଣତଃ ରୋଟି, ଭାତ କିମ୍ବା ଜଳଖିଆ ସହିତ ପରୋସା ଯାଏ ।

ଲିଙ୍କ
 ପଞ୍ଜାବୀ ମସଲା ଭେଣ୍ଡି
 ଅର୍ଚ୍ଚନାଙ୍କ ପିଆଜ ମିଶା ଭେଣ୍ଡି ମସଲା

ଓଡ଼ିଆ ଖାଦ୍ୟ
ସୁବର୍ଣ୍ଣ ଚତୁର୍ଭୁଜ, ଏକ ଜାତୀୟ ରାଜପଥ ସମୂହର ଜାଳତନ୍ତ୍ର ( network) ଯାହା ଦେଶର ବାଣିଜ୍ୟ , ଶିଳ୍ପ , ସଂସ୍କୃତିର ମୁଖ୍ୟ ସହର ସବୁକୁ ସଂଯୋଗୀକରଣ କରିଛି ।  ମୁଖ୍ଯତଃ ମୁମ୍ବାଇ , ଚେନ୍ନାଇ , କଲିକତା ଓ ଦିଲ୍ଲୀକୁ ସଂଯୋଗ ଦେଉଥିବା ଜାତୀୟ ରାଜପଥଗୁଡ଼ିକ ଏକ ଚତୁଷ୍କୋଣ ସଦୃଶ ହେଥିବାରୁ ଏହାକୁ ଏପରି ନାମକରଣା କରାଯାଇଛି ।ଏହି ଚତୁର୍ଭୁଜ ବଳୟରେ ଅହମଦାବାଦ, ବେଙ୍ଗାଲୁରୁ , ଭୁବନେଶ୍ୱର , ଜୟପୁର, କାନପୁର, ପୁନେ , ସୁରାଟ , ନେଲ୍ଲୋର, ବିଜୟୱାଡ଼ା ଓ  ବିଶାଖାପାଟଣା ମଧ୍ୟ ଅନ୍ତଭୁକ୍ତ ।   

ଭାରତର ତତ୍କାଳୀନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କଦ୍ୱାରା ଆରମ୍ଭ ହେଇଥିବା ଏହି ପ୍ରକଳ୍ପ ଭାରତର ସର୍ବବୃହତ ତଥା ପୃଥିବୀର ପଞ୍ଚମ ଦୀର୍ଘତମ ରାଜପଥ ପ୍ରକଳ୍ପ ।

ଇତିହାସ ଓ ପ୍ରକଳ୍ପ ଖର୍ଚ 
୬ ଜାନୁଆରୀ  ୧୯୯୯ରେ ଏହି ପ୍ରକଳ୍ପର ଶିଳାନ୍ୟାସ ତତ୍କାଳୀନ ପ୍ରଧାନ ମନ୍ତ୍ରୀ ଅଟଳ ବିହାରୀ ବାଜପେୟୀଙ୍କଦ୍ୱାରା କରାଯାଇଥିଲା । .ଜାନୁଆରୀ ୨୦୧୨ରେ ଏହି ପ୍ରକଳ୍ପର ସମ୍ପୂର୍ଣ୍ଣତା ଘୋଷିତ ହେଇଥିଲା ।ନିର୍ମାଣ ଆରମ୍ଭରୁ ମୂଳ ଖର୍ଚର ଆକଳନ ୬୦୦ ବିଲିଅନ ଥିବା ବେଳେ ତାହା ତାହାର ଅର୍ଦ୍ଧେକ ଅର୍ଥ ଖରଚ କରି ସମ୍ପୂର୍ଣ୍ଣ ହେଇଥିଲା । 
୨୦୦୯ ମସିହାରେ ୪ ଲେନ ବିଶିଷ୍ଟ ଏହି ପ୍ରକଳ୍ପକୁ ୬ ଲେନ କରିବାକୁ ନିଷ୍ପତ୍ତି ହେଇଥିଲା . ଏହି ସଂପ୍ରସାରଣ କାର୍ଯ୍ୟ ବର୍ତ୍ତମାନ ଚାଳୁଛି ।

ଅର୍ଥନୈତିକ ଉପଲବ୍ଧି
ଏହି ପ୍ରକଳ୍ପର ଅର୍ଥନୈତିକ ଉପଲବ୍ଧି ସବୁ ଏହି ପ୍ରକାର  -
 ଦେଶର ମୁଖ୍ୟ ସହର ମାନକ ମଧ୍ୟରେ ପରିବହନର ସୁବିଧା ଯୋଗାଣ 
 ଭାରତ  ଭିତରେ ଲୋକଙ୍କ ପାଇଁ ଉପ୍ପାଦ ଓ ସୁବିଧା ସହଜରେ ଉପଲବ୍ଧ କରେଇବା 
 ଶିଳ୍ପ ଓ କର୍ମନିଯୁକ୍ତି ପାଇଁ ଛୋଟ ସହରକୁ ସୁବିଧା ପହଞ୍ଚେଇବା 
 କୃଷି ଜାତ ଦ୍ରବ୍ୟର ପରିବହନ କରି କୃଶକକୁ ସାହାଜ୍ଯ ଦେବା ଓ ଶିଳ୍ପର ଦେଶ ସାରା ବିକାଶ ପାଇଁ ସୁଯୋଗ ଆଣିବା 
 ନିର୍ମାଣ ବସ୍ତୁ , ଯଥା ସିମେଣ୍ଟ , ଇସ୍ପାତ ଆଦିର ସୁଷମ ବଣ୍ଟନଦ୍ୱାରା ଶିଳ୍ପର ଉନ୍ନତି କରିବା 
 ଦେଶ ବ୍ୟାପୀ ଟ୍ରକ ପରିବହନକୁ ସୁଗମ କରିବା

ରୁଟ ସମୂହ 
ସୁବର୍ଣ୍ଣ ଚତୁର୍ଭୁଜ ଯୋଜନାରେ କେବଳ ଜାତୀୟ ରାଜପଥ ଗୁଡିକୁ  ସାମିଲ କରାଯାଇଥିଲା । ଚାରିଟି ସ୍ତର ପାଇଁ ବ୍ୟବହାର ହେଉଥିବା ରାଜପଥଗୁଡ଼ିକ , :
ଦିଲ୍ଲୀ-କଲିକତା ଏନଏଚ୨
 2ଦିଲ୍ଲୀ - ମୁମ୍ବାଇ ଏନଏଚ୮(Delhi – Kishangarh), NH 79A (Ajmer bypass), NH 79 (Nasirabad – Chittaurgarh), NH 76 (Chittaurgarh – Udaipur), NH 8 (Udaipur – Mumbai)
 ମୁମ୍ବାଇ-ଚେନ୍ନଇ ଏନଏଚ-୪Mumbai – Bengaluru), NH 7 (Bengaluru – Krishnagiri), NH 46 (Krishnagiri – Walajapet), NH 4 (Walajapet – Chennai)
 କଲିକତା -ଚେନ୍ନଇ ଏନଏଚ-୬ (Kolkata – Kharagpur), NH 60 (Kharagpur – Balasore), NH 5 (Balasore – Chennai)

ସୁବର୍ଣ୍ଣ ଚତୁର୍ଭୁଜ ରାଜପଥ  ସହ ସଂଯୁକ୍ତ ମୁଖ୍ୟ ସହର ସବୁ

ବର୍ତ୍ତମାନ ସ୍ଥିତି 

ସୁବର୍ଣ୍ଣ ଚତୁର୍ଭୁଜ ପରିଯୋଜନାର ସମ୍ପୂର୍ଣ୍ଣତା ୨୦୧୨ , ଜାନୁଆରୀ ୭ ତାରିଖରେ ଘୋଷିତ ହେଇଥିଲା । 

NHAI -  ର ବର୍ତ୍ତମାନ ସ୍ଥିତି

ପ୍ରତ୍ୟେକ ରାଜ୍ୟରେ ଦୈର୍ଘ୍ୟ 
ସମ୍ପୂର୍ଣ୍ଣ୍ଣ ହେଲା ପରେ ସୁବର୍ଣ୍ଣ ଚତୁର୍ଭୁଜ ରାଜପଥ ୧୩ଟି ଭାରତୀୟ ରାଜ୍ୟ ଦେଇ ଯାଉଛି । :
 Andhra Pradesh – 
 Uttar Pradesh – 
 Rajasthan – 
 Karnataka – 
 Maharashtra – 
 Gujarat – 
 Odisha – 
 West Bengal – 
 Tamil Nadu – 
 Bihar – 
 Jharkhand – 
 Haryana – 
 Delhi – 
 Total –

ରେକର୍ଡ ସମୂହ

ଅଧିକ ପଠନ 
 Diamond Quadrilateral
 List of National Highways in India by highway number
 List of National Highways in India
 National Highways Development Project
 North-South and East-West Corridor
 Transport in India
 Bharatmala

ଆଧାର

ବାହାର ଲିଙ୍କ 
 'Mile by Mile, India Paves a Smoother Future' – extremely detailed New York Times article, dated 4 December 2005 (free registration required)
 "Golden Quadrilateral still has miles to go" – Financial Express article dated 26 August 2005
 Official website of the National Highways Authority of India 
 Map of GQ progress on the NHAI website 
 Ministry of Road Transport
ନ

ଆମିନୋକାପ୍ରୋଇକ ଏସିଡ, ଏକ ବେପାର ନାମ ଆମିକର୍, ହେଉଛି ଏହା ଏକ ଔଷଧ ଯାହା କେତେକ ରକ୍ତସ୍ରାବ ଜନିତ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।  ଫାଇବ୍ରିନୋଲାଇସିସ୍ କାରଣରୁ ରକ୍ତସ୍ରାବ ହୋଇପାରେ ଯେପରିକି ହୃତ୍‌ପିଣ୍ଡ ଅସ୍ତ୍ରୋପଚାର, ପ୍ଲାସେଣ୍ଟାଲ ଆବରପସନ, ଯକୃତ ସିରୋସିସ୍ ଏବଂ କର୍କଟ ରୋଗରେ; ଆଖି ଭିତରେ ରକ୍ତସ୍ରାବ ଏବଂ ବଂଶଗତ ହେମୋରାଜିକ୍ ଟେଲାଙ୍ଗିଏକ୍ଟାସିଆ |   ଏହା ପାଟିରେ କିମ୍ବା ଇଞ୍ଜେକ୍ସନଦ୍ୱାରା ଶିରାରେ ଦିଆଯାଇପାରେ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ପେଟ ଯନ୍ତ୍ରଣା, ତରଳ ଝାଡ଼ା, ମୁଣ୍ଡ ବୁଲାଇବା, ଜ୍ୱର, ଅଣନିଶ୍ୱାସ, ମୁଣ୍ଡବିନ୍ଧା, ଫୁଲା ଏବଂ ଗଲୁ ହୋଇପାରେ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମାଂସପେଶୀ ଭାଙ୍ଗିବା ଅନ୍ତର୍ଭୁକ୍ତ ହୋଇପାରେ ।  ସାଧାରଣତଃ ବୃକ୍-କ ଭିତରୁ ରକ୍ତସ୍ରାବ ହେଉଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ ନୁହେଁ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ।  ଏହା କାର୍ବୋକ୍ସିଲିକ୍ ଏସିଡ‌ର ଏକ ରୂପ ଯାହା ଫାଇବ୍ରିନୋଲାଇସିସ୍ ହ୍ରାସ କରେ | 

୧୯୫୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆମିନୋକାପ୍ରୋଇକ୍ ଏସିଡ୍ ଅନୁମୋଦିତ ହୋଇଥିଲା।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ।  ଯୁକ୍ତରାଷ୍ଟ୍ରରେ ୨୦ ମିଗ୍ରାର ୧୫ଟି ବଟିକାର ମୂଲ୍ୟ ପ୍ରାୟ ୪୪ ଡଲାର ଅଟେ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ବୃହସ୍ପତି ଯାହାଙ୍କୁ "ପ୍ରାର୍ଥନା କିମ୍ବା ଭକ୍ତିର ସ୍ୱାମୀ" ରୂପେ ପୂଜାକରାଯାଏ, ଏବଂ "ବ୍ରହ୍ମମନସ୍ପତି" ତଥା ଦେବଗୁରୁ (ଦେବତା ମାନଙ୍କ ଗୁରୁ) ମଧ୍ୟ କୁହାଯାଏ । ସେ ହିନ୍ଦୁ ଦେବତା ଏବଂ ବୌଦୀକ ଆରାଧ୍ୟ ଅଟନ୍ତି । ତାଙ୍କୁ ଧର୍ମର ଅବତାର ବୋଲି ବିଶ୍ୱାସ କରାଯାଏ, ସେ ମନୁଷ୍ୟ ଓ ଦେବତା ମାନଙ୍କ ମଧ୍ୟରେ ମଧ୍ୟସ୍ଥତା କରିଥାନ୍ତି ।  

ବୃହସ୍ପତି ହିନ୍ଦୁ ଦେବତାମାନଙ୍କ ଗୁରୁ ଅଟନ୍ତି ଏବଂ ଦୈତ୍ୟ ଗୁରୁ ଶୁକ୍ରାଚାର୍ଯ୍ୟଙ୍କ କଠୋର ବିରୋଧୀ ରହିଛନ୍ତି । ସେ ନବଗ୍ରହ ସମୂହର ନାୟକ ବୋଲି ଜଣାଯାଏ, ସେଥିପାଇଁ ତାଙ୍କୁ ଗଣପତି ବୋଲି ବିଶ୍ୱାସ କରାଯାଏ । ସେ ଜ୍ଞାନ ଓ ବାଗ୍ମିତାର ଦେବତା ଋପେ ଗ୍ରହଣିୟ ଅଟନ୍ତି । ସେ "ବାର୍ହସ୍ପତ୍ୟ ସୂତ୍ର"ର ରଚନା କରିଥିଲେ । ତାଙ୍କର ବର୍ଣ୍ଣ ସୁବର୍ଣ୍ଣ କିମ୍ବା ହଳଦିଆ ବୋଲି ଜଣାଯାଏ ଏବଂ ତାଙ୍କ ପାଖେ ଦଣ୍ଡ, କମଳ ଏବଂ ଜପମାଳା ରହିଥାଏ । ସେ ସପ୍ତବାରରେ ବୃହସ୍ପତିବାରର ସ୍ୱାମୀ ଭାବେ ବିଶ୍ୱାସ କରାଯାଏ । ଜ୍ୟୋତିଷରେ ତାଙ୍କୁ ବୃହସ୍ପତି (ଗ୍ରହ)ର ସ୍ୱାମୀ ଭାବେ ବିଶ୍ୱାସ କରାଯାଏ ।

ହିନ୍ଦୁ ଧର୍ମରେ 
ଋଗ୍ୱେଦ ଅନୁଶାରେ ବୃହସ୍ପତିକୁ ଅଙ୍ଗିରସ ଋଷିଙ୍କ ପୁତ୍ର ବୋଲି ବିଶ୍ୱାସ କରାଯାଏ  ଏବଂ "ଶିବ ପୁରାଣ" ଅନୁଶାରେ ତାଙ୍କୁ ସୁରୁପର ପୁତ୍ର ବୋଲି ବିଶ୍ୱାସ କରାଯାଏ । ତାଙ୍କର ଦୁଇ ଭାଇ ଅଛନ୍ତି: "ଅତଥ୍ୟ" ଏବଂ ସମ୍ବର୍ତନ" । ତାଙ୍କର ତିନିଜଣ ପତ୍ନୀ ଅଛନ୍ତି । ପ୍ରଥମ ପତ୍ନୀ "ଶୁଭା", ସେ ସାତଜଣ ପୁତ୍ରୀ (ଭାନୁମତି, ରାକା, ଆର୍ଚିସ୍ମତି, ମହାମତି, ମହିଷ୍ମତି, ସିନିବଳୀ ଏବଂ ହବିଷ୍ମତିଙ୍କୁ) ଜନ୍ମ ଦେଇଥିଲେ । ଦ୍ୱିତୀୟ ପତ୍ନୀ "ତାରା", ଯାହାଙ୍କର ସାତଜଣ ପୁତ୍ର ଏବଂ ଜଣେ ପୁତ୍ରୀ ଅଛନ୍ତି ତଥା ତୃତୀୟ ପତ୍ନୀ "ମମତା"ଙ୍କଠାରୁ କଚ ଓ ଭରଦ୍ୱାଜ ନାମରେ ଦୁଇଜଣ ପୁତ୍ର ଜନ୍ମ ହୋଇଥିଲେ । ବୃହସ୍ପତି, ପ୍ରଭାସ ତୀର୍ଥର ତଟ ଭଗବାନ ଶିବଙ୍କର ଅଖଣ୍ଡ ତପସ୍ୟା କରି ଦେବଗୁରୁର ପଦବୀ ପାଇଥିଲେ । ସେତିକିବେଳେ ଭଗବାନ ଶିବ ପ୍ରସନ୍ନ ହୋଇ ତାଙ୍କୁ "ନବଗ୍ରହ"ରେ ଏକ ସ୍ଥାନ ଦେଇଥିଲେ । କଚ, ବୃହସ୍ପତିଙ୍କ ପୁତ୍ର ଥିଲେ କିମ୍ବା ଭ୍ରାତା, ଏହି ବିଷୟରେ ମତଭେଦ ରହିଛି । କିନ୍ତୁ ମହାଭାରତ ଅନୁଶାରେ "କଚ" ତାଙ୍କର ଭ୍ରାତା ଥିଲେ । ଭରଦ୍ୱାଜ ଗୋତ୍ରର ସମସ୍ତ ବ୍ରାହ୍ମଣ ତାଙ୍କ ବଂଶଜ ବୋଲି ବିଶ୍ୱାସ କରାଯାଏ ।

ଜ୍ୟୋତିଷରେ 

ଜ୍ୟୋତିଷ ଅନୁଶାରେ ବୃହସ୍ପତିଙ୍କୁ ନବ ଗ୍ରହର ସ୍ୱାମୀ ଭାବେ ବିଶ୍ୱାସ କରାଯାଏ ଏବଂ ନବଗ୍ରହରେ ଗଣାଯାଏ । ତାଙ୍କୁ ଗୁରୁ, ଚୁରା କିମ୍ବା ଦେବଗୁରୁ ମଧ୍ୟ କୁହାଯାଏ । ତାଙ୍କୁ କୌଣସି ଗ୍ରହରୁ ଅତ୍ୟାଧିକ ଶୁଭଗ୍ରହ ଭାବେ ବିଶ୍ୱାସ କରାଯାଏ । ସେ ଗୁରୁ କିମ୍ବା ବୃହସ୍ପତି (ଧନୁ ରାଶି) ଓ (ମୀନ ରାଶି)ର ସ୍ୱାମୀ ଅଟନ୍ତି । ବୃହସ୍ପତି ଗ୍ରହ (କର୍କଟ ରାଶି)ରେ ଉଚ୍ଚ ଭାବରେ ରହିଥାନ୍ତି ଏବଂ (ମକର ରାଶି)ରେ ନିଚ୍ଚ ଭାବେ ରହିଥାନ୍ତି । ସୂର୍ଯ, ଚନ୍ଦ୍ରମା ଓ ମଙ୍ଗଳ ଗ୍ରହ ବୃହସ୍ପତିଙ୍କ ପାଇଁମିତ୍ର ଗ୍ରହ ଅଟନ୍ତି । ବୁଧ ଶତୃ ଏବଂ ଶନି ତଟସ୍ଥ ଅଟନ୍ତି । ବୃହସ୍ପତିଙ୍କ ତିନି ନକ୍ଷତ୍ର "ପୁନର୍ବସୁ", ବିଶାଖା ଓ "ପୂର୍ବା ଭାଦ୍ରପଦ" ରହିଛନ୍ତି ।

ଗୁରୁଙ୍କୁ ବୈଦିକ ଜ୍ୟୋତିଷରେ "ଆକାଶ"ର ତତ୍ତ୍ୱ ବୋଲି ଜଣାଯାଏ । ଏହାର ଗୁଣ ବିଶାଳତା, ବିକାଶ, ବ୍ୟକ୍ତିର କୁଣ୍ଡଳୀ ଓ ଜୀବନରେ ବିସ୍ତାରର ସଙ୍କେତ ହୋଇଥାଏ । ଗୁରୁ ପୂର୍ବଜନ୍ମର କର୍ମ, ଧର୍ମ, ଦର୍ଶନ, ଜ୍ଞାନ ଏବଂ ସନ୍ତାନରୁ ସମ୍ବନ୍ଧିତ ବିଷୟରେ ସନ୍ତୁଳନର ପ୍ରତିନିଧିତ୍ତ୍ୱ କରିଥାଏ । ଏହା ଶିକ୍ଷଣ ଏବଂ ଜ୍ଞାନର ପ୍ରସାରରେ ସମ୍ବନ୍ଧିତ ରହିଥାଏ । ଯାହାର କୁଣ୍ଡଳୀରେ ବୃହସ୍ପତି ଉଚ୍ଚ ଥାଏ, ସେହି ମନୁଷ୍ୟର ଜୀବନରେ ପ୍ରଗତି ହୋଇଥାଏ, ତା'ର ସାମ୍ରାଜ୍ୟ ଓ ସମୃଦ୍ଧି ବଢିଯାଏ । ମଧୁମେହର ସିଧା ସମ୍ବନ୍ଧ କୁଣ୍ଡଳୀର ବୃହସ୍ପତିରୁ ବିଶ୍ୱାସ କରାଯାଏ । ପାରମ୍ପରିକ ହିନ୍ଦୁ ଜ୍ୟୋତିଷ ଅନୁସାରେ ଗୁରୁଙ୍କ ପୂଜା ଆରଧନା ପେଟକୁ ପ୍ରଭାବିତ କରୁଥିବା ରୋଗରୁ ଦୂରେଇ ପାରେ ତଥା ପାପର ନାଶ କରିଥାଏ ।

ଆଧାର 

ହିନ୍ଦୁ ଧର୍ମ
(;; "Abel's lizard") ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା ।

ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।

ଇତିହାସ

ଶ୍ରେଣୀ ବିଭାଗ

ଆହୁରି ଦେଖନ୍ତୁ

ଆଧାର

ବହି ଆଧାର 
 Walters, M. & J. Paker (1995). Dictionary of Prehistoric Life. Claremont Books. .
 Weishampel, D.B., P. Dodson & H. Osmólska (eds.) (2004). The Dinosauria, Second Edition. University of California Press. .

ଆହୁରି ପଢନ୍ତୁ

ବାହାର ଲିଙ୍କ
 Abelisaurus in the Dino Directory
Abelisaurus at DinoData

ଡାଇନୋସର
କ୍ରେଟାସିଅସ ଡାଇନୋସର
ଦକ୍ଷିଣ ଆମେରିକୀୟ ଡାଇନୋସର
Check dino